[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Riik la\u0308heb ja\u0308rgmisest aastast u\u0308le tegevuspo\u0303hise eelarvestamise mudelile"}, {"text_idx": "#000004", "text": "Riigi uus tulemuspo\u0303hise eelarvestamise mudel. Autor/allikas: kuvato\u0303mmis"}, {"text_idx": "#000005", "text": "Rahandusministeerium la\u0308heb ja\u0308rgmisest aastast u\u0308le tegevuspo\u0303hisele eelarvestamisele. Ministeeriumi ametnikud andsid u\u0308levaate po\u0303himo\u0303tetest, mille alusel uuele eelarvestamismudelile la\u0308heneti ja selgitasid 2020-2023 riigieelarvestrateegia (RES) protseduuri."}, {"text_idx": "#000006", "text": "Riigi eelarvestrateegia seob kokku valitsuse eesma\u0308rgid, ministeeriumide plaanid ja tegevused ning nende rahastamise ja\u0308rgmiseks neljaks aastaks. Selle eesma\u0308rk on planeerida tegevusi ja raha pikemaajaliselt, pidades silmas valitsuse prioriteete, tulevikuprognoose ja u\u0308leilmseid trende. Eelarvestrateegia koostatakse igal kevadel."}, {"text_idx": "#000008", "text": "Eraldi koostatakse 2020. aasta riigieelarve eelno\u0303u, kus on ta\u0308psemalt kirjeldatud ja\u0308rgmise aasta tulud ja kulutused. Tulenevalt 2017. aasta vastu vo\u0303etud riigieelarve seaduse muudatustest on ta\u0308navu esimene aasta, kui riigi eelarvestrateegia ja riigieelarve eelno\u0303u koostatakse samal ajal. Valitsus peab kiitma tuleva aasta eelarve eelno\u0303u heaks hiljemalt mai lo\u0303pul. Vajadusel ja\u0308tkab valitsus eelarveko\u0303nelusi su\u0308gisel, la\u0308htuvalt suvisest rahandusprognoosist. Ja\u0308rgmise aasta eelarve vo\u0303tab vastu riigikogu, kes arutab seda su\u0308gisel."}, {"text_idx": "#000009", "text": "Ja\u0308rgmisest aastast on riigil uue u\u0308lesehitusega eelarve. Varasema, kulude lo\u0303ikes kirjeldatud eelarve ko\u0303rval koosneb 2020. aasta riigieelarve ministrite juhitavatest programmidest. See ta\u0308hendab, et valitsus seab tulemuseesma\u0308rgid programmidele ja nende saavutamiseks osutavad riigiasutused teenuseid, mille kvaliteet, maht ja hind on kokku lepitud."}, {"text_idx": "#000010", "text": "Rahandusministeeriumi tegevuspo\u0303hise eelarve projektijuht Eneken Lipp to\u0303i esile, et eelarvestamisel valdkondade vahel koosto\u0308o\u0308 puudub ja ressursikasutust tuleb vo\u0303rrelda. Seeto\u0303ttu on alates 2020. aastast programmipo\u0303hine eelarve ja ko\u0303ik kulud on teenustepo\u0303hised, nii et va\u0308a\u0308rtus, mis kliendile ehk kodanikule antakse, on mo\u0303o\u0303detav. Selleks tuli ko\u0303ik eelarvestatud tegevused jagada teenusteks ja ma\u0308a\u0308rata mo\u0303o\u0303dikud, millega nende efektiivsust mo\u0303o\u0303ta."}, {"text_idx": "#000011", "text": "Tulemusvaldkondi juhivad arengudokumendid, mis koosnevad programmidest programmid, mis jagunevad meetmeteks ja nende all on teenused. Programm na\u0308itab nelja aasta mo\u0303ju ja tulemusvaldkond 7-10 aasta mo\u0303ju. Na\u0308iteks transpordi arengukava on seatud 7-10 aasta peale."}, {"text_idx": "#000012", "text": "Ressursid seotakse teenustega: on sisend, on va\u0308ljund, seal vahel on teenused, mis on suunatud kodanikule va\u0308a\u0308rtuste loomisele. Nende hindamisel tekib mo\u0303ju."}, {"text_idx": "#000013", "text": "Kuluarvestus toimub asutuse tasandil; asutuste eelarvetest moodustub riigieelarve."}, {"text_idx": "#000014", "text": "Ka kaudsetele teenustele on seatud sihtgrupid ja neid pu\u0308u\u0308takse mo\u0303o\u0303ta va\u0308ljundite po\u0303hjal, nt rahulolu, mida selle abil pakutakse. Tulevikus on plaanis pakkuda neid teenuseid ka proaktiivselt."}, {"text_idx": "#000015", "text": "Tegevuspo\u0303hise eelarve mo\u0303ju jo\u0303uab va\u0308lja organisatsioonide juhtimistasandini ja nii o\u0303pib asutus suhtlema kliendiga ehk kodanikuga."}, {"text_idx": "#000016", "text": "Igal meetmel on oma juht, kes ja\u0308lgib mo\u0303o\u0303dikuid, et mo\u0303ju saavutataks. On asutusi, kes seda juba teevad, teised alles o\u0303pivad seda meetodit kasutama. Kes sellega kohe hakkama ei saa, neid ei karistata."}, {"text_idx": "#000017", "text": "Ja\u0308rjest enam tuleb ra\u0308a\u0308kida allikaneutraalsetest vahenditest ehk enam ei ra\u0308a\u0308gita eraldi riigi vahenditest ja riigiva\u0308listest vahenditest."}, {"text_idx": "#000018", "text": "Nu\u0308u\u0308dseks on ko\u0303ik valitsemisalad esitanud oma materjalid tegevuspo\u0303hiselt eelarvestamiseks."}, {"text_idx": "#000020", "text": "Ministeeriumid osutavad rohkem teenuseid kui asutused. Kodanikele on mo\u0303istlik teenuseid osutada asutuste kaudu, mis on neile la\u0308hemal."}, {"text_idx": "#000021", "text": "Rahandusministeeriumi riigieelarve osakonna eelarve juht Regina Va\u0308llik ra\u0308a\u0308kis, et nu\u0308u\u0308d on riigieelarve koostamine eelarvestrateegia koostamisega samal ajal kevadel. RES kinnitab valitsus mai lo\u0303puks (kui ei ole valimisteaasta, siis aprilli lo\u0303puks), misja\u0308rel liigub see edasi riigikokku. Selle vastuvo\u0303tt peaks ja\u0308a\u0308ma septembri keskele."}, {"text_idx": "#000022", "text": "Protsessi muutmise eesma\u0308rk oli vo\u0303imaldada riigikogul tutvuda riigieelarvega varem ja pikemalt kui alles septembris."}, {"text_idx": "#000023", "text": "Valitsus pani vo\u0303imalike ka\u0308rpekohtade tabeli AK-templi alla"}, {"text_idx": "#000025", "text": "Ratas: riigi eelarvestrateegia no\u0303uab muutusi"}, {"text_idx": "#000026", "text": "Galerii: valitsus kogunes Vihulasse riigi eelarvestrateegiat arutama"}, {"text_idx": "#000037", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000038", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000043", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000055", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000056", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000058", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000059", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000060", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]